### Beslutninger

Indstillingen blev med forslaget henvist på byrådsmødet den 21. juni 2023 til Magistraten med henblik på at indgå i budgetdrøftelserne for 2024.

###

Beslutningsforslag fra S, SF og KF

Der har på det seneste været en del debat om nødkald - især om organiseringen og sikkerheden.

Der er i Sundhed og Omsorg lavet en analyse af nødkaldsordningen. Analysen anbefaler, at en central organisering af nødkald er den bedste løsning i forhold til borgernes sikkerhed og medarbejdernes arbejdsmiljø. Udgiften hertil vil være ca. 3,5 millioner, og derfor henvises der i første omgang til budgetforhandlingerne.

I Socialdemokratiet, SF og KF ønsker vi på baggrund af konklusionen samt de anbefalinger og opmærksomheder, der er i analysen, at få undersøgt, om økonomien kan tilvejebringes indenfor den nuværende ramme, da vi derved dels ikke skal vente til budgetforhandlingerne og dels ikke finde nye midler eller tage dem fra hjemmeplejens budget.

Vi ønsker derfor følgende forhold belyst med henblik på at få en optimering af ressourcerne:

• Hvorledes man kan sammentænke e-teamet med et team til håndtering af kald og derved opnå en synergieffekt og økonomisk besparelse.

• Der undersøgers, hvilken løsning man har fundet i Aalborg i forhold til lovgivningen, så der kun er installeret nødkald i de ældreboliger, hvor borgeren er visiteret til det. Pt. betaler MSO en mdl. afgift på 75 kr. pr nødkaldsboks til et privat firma i alle ældreboligerne. Der betales også afgift til nedtagne og inaktive kald.

• Bedre visitation. Der peges på af både ledere og medarbejdere, at der bør strammes op på retningslinjerne for, hvornår man kan blive visiteret til et nødkald.

• Få udfaset alle faldkaldene. Hvornår er dette arbejde færdigt?

• Bedre rådgivning til borgerne om tryghedsskabende løsninger, man selv kan anskaffe. Her peger man på, at [adresse] kan spille en større rolle ved at gøre et midlertidigt tilbud om rådgivning permanent.

• Få afdækket, om der er billigere og bedre teknologiske løsninger på vej.

I forhold til ovenstående, hvor vi ønsker at gå et spadestik dybere med analysens anbefalinger, er det vigtigt - som også nævnt i analysen - at der sker en inddragelse af såvel ledere, som ressourcekoordinatorer og medarbejdere. De ved hvor skoen trykker og kan måske komme med endnu bedre løsningsforslag, så nødkaldsordningen kan komme til at fungere både bedre og mere rentabel.

Vi forventer, at ovenstående tiltag kan finansiere en ændret organisering af nødkaldene. I tilfælde af, at der skulle være en merudgift, vil vi bede Rådmanden komme med et bud på finansiering af denne, uden at det indeholder en reduktion af hjemmeplejens budget.

Carla Larsen formand for Sundheds- og Omsorgsudvalget(S)

Clavs Lassen næstformand for Sundheds- og Omsorgsudvalget (S)

Øjvind Mathiesen medlem af Sundheds- og Omsorgsudvalget (SF)

Johnny Simonsen medlem af Sundheds- og Omsorgsudvalget (KF)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra S, SF og KF om organisering af nødkald.

### Resume

S, SF og KF har stillet forslag om en belysning af, hvorvidt 6 tiltag vil kunne finansiere en central organisering af nødkald.

Med de foreslåede tiltag vil udgiftsbehovet til en central organisering af nødkald blive reduceret med 0,5 mio. kr. til 3,0 mio. kr. årligt.

Tiltaget om kun at have nødkald i ældreboliger hos borgere, der visiteres til det, vil kræve en byrådsbeslutning, da byrådet tidligere har fastsat serviceniveauet

Det er usikkert, hvor mange af ca. 1.160 borgere i ældreboliger, der ved en visitation vil skulle have et bærbart nødkald i stedet. Sundhed og Omsorg antager, at det er halvdelen, svarende til en årlig besparelse på 0,5 mio. kr.

Engangsudgiften til visitation vil være op til 0,9 mio. kr., som afholdes af Sundhed og Omsorg inden for egen ramme.

Social- og Boligstyrelsen har over for Sundhed og Omsorg vurderet tiltaget som lovligt, hvis det sikres, at borgerne på anden vis er i stand til at tilkalde hurtig bistand hele døgnet.

### Beslutningspunkter

Det indstilles:

At 1) belysningen af tiltagene tages til efterretning, herunder at forslaget reducerer udgiftsbehovet til en ordning med central besvarelse af nødkald til 3,0 mio. kr. årligt. Central besvarelse af nødkald vil skulle drøftes og finansieres i forbindelse med budgetforhandlingerne

At 2) Sundhed og Omsorg skal foretage en visitation af borgerne i ældreboligerne i forhold til, om nødkald skal nedtages, og som følge heraf også nedtage elektroniske låse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 10-05-2023

Klaus Henriksen:

Fremsendes til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 10. maj 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 19-06-2023

Klaus Henriksen: 4

Fremsendes til [adresse] med bemærkning, at Magistraten i mødet den 19. juni 2023 anbefaler, at byrådet tiltræder Magistratsafdelingen for Sundhed og Omsorgs indstilling af 31. maj 2023.